《传言玉女》
清代·华长发

无计留春，又是海棠开尽。落红如雨，怪东风薄悻。

香篆烟消，半榻恹恹成病。一点春寒，梦回人静。

玳瑁梁间，不忿燕儿厮并。颠狂柳絮，似人心无定。

笑语当年，辜负昔时好景。无端天际，忽圆青镜。

作者简介：华长发(1629--1713)字商原，号沧江。无锡人。诸生。工诗词。与秦沅善，二人尝偕顾祖禹纂《方舆纪要》；擅行草楷法，与邑中孙骇禾、高世泰、严绳孙齐名，有《沧江词》。